Les XIV Jornades de Còmic de València se celebraran entre el 23 i el 25 de maig a La Nau de la Universitat

## Les XIV Jornades de Còmic de València se celebraran entre el 23 i el 25 de maig a La Nau de la Universitat

Presentació XIV Jornades Còmic de València.

Un any més, les Jornades de Còmic de València tornen al Centre Cultural La Nau de la Universitat de València. Organitzades per l’Associació Valenciana del Còmic (ASOVALCOM) i l’Aula de Còmic de la UV, enguany se celebren entre el 23 i el 25 de maig, al Claustre de la UV. La cita ineludible amb el nové art compleix aquest any la seua catorzena edició, amb una nodrida agenda d’activitats d’entrada gratuïta.

El Centre Cultural La Nau de la Universitat de València ha acollit dimarts 11 a l’Aula Magna la presentació del cartell d’aquesta edició, que és obra de l’artista valencià **Mique Beltrán**. L’acte ha comptat amb la participació del president d’ASOVALCOM, **José Vicente Pellicer**; la directora del Servei de Cultura Universitària, **Adela Cortijo**; el responsable de l’Aula de Còmic UV, **Álvaro Pons**; la codirectora de la Càtedra d’Estudis del Còmic-Fundació SM, **Noelia Ibarra**, i l’autor del cartell.

Desenes d’editorials i artistes, repartits entre la planta baixa i la primera planta del Claustre de La Nau UV, donaran la benvinguda un any més al públic, que podrà assistir el tercer cap de setmana de maig a un ampli programa de presentacions i activitats gratuïtes per a tots els públics, entre les quals destacaran els tallers, especialment pensats per al públic infantil, potencials lectores i lectors, així com una exposició.

Durant l’acte, els responsables han avançat alguns dels autors i autores que estaran presents en aquesta edició: **Sergio Dávila, Rafa Sandoval, David Ajá, Enma Ríos, Jordi Tarragona, David Daza, Panchulei, Sento Llobell, Elena Uriel, Laura Pérez, Don Rogelio, Adrián Yago** i **Paco Zarco**, entre altres.

El cartell d’enguany ha sigut realitzat pel dibuixant valencià Mique Beltrán (Venta del Moro, 1959), referent de l'Escola Valenciana del Còmic dels anys 80. L’historietista ha dibuixat La Nau com “un espai físic i obert a la ciutadania, que és envaït per lectores i lectors de totes les edats, inclosos xiquetes i xiquets”. Amb aquest cartell ha volgut reflectir la filosofia d’aquesta cita anual que coorganitza la UV des de fa set anys: “una trobada gratuïta i sense ànim de lucre, per donar suport al món del còmic a través d’un ampli programa d’activitats, i que enguany també tindrà presents les conseqüències que la dana ha tingut en aquest sector”.

“S’ha convertit en l’activitat fonamental de l’Aula de Còmic de la UV”, ha subratllat Álvaro Pons, que ha recordat les xifres de l’any passat: més de 3.000 persones van passar per La Nau entre divendres i diumenge.

Com cada any, el cartell fa un gest al mític personatge valencià **Pumby**. Les Jornades de Còmic de València compten amb la col·laboració, entre altres entitats, de l’**Ajuntament de València** i de la **Càtedra d’Estudis del Còmic-Fundació SM**.

Arxivat en:

## Altres Notícies

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar